text: [{"text_idx": "#000002", "text": "Runavi\u0301kar kommuna: Ho\u0301smorgunin komu umbo\u00f0 fyri t\u00e6r st\u00f8rru havnirnar i\u0301 landinum a\u0301 vitjan hja\u0301 Runavi\u0301kar havn/kommunu."}, {"text_idx": "#000003", "text": "Samstarvi\u00f0 millum havnirnar er gamalt, a\u0301\u00f0ur var ta\u00f0 skipa\u00f0 i\u0301 egnum felagsskapi, og hesi seinru a\u0301rini hava havnirnar samskift og samvirka\u00f0 i\u0301 einum undirbo\u0301lki hja\u0301 Kommunufelagnum. Bo\u0301lkurin gongur undir heitinum Havnanetverki\u00f0."}, {"text_idx": "#000004", "text": "Ho\u0301ast havnirnar annars eru i\u0301 kapping vi\u00f0 hv\u00f8rja a\u00f0ra, so eru ta\u00f0 mong vi\u00f0urskifti sum eru felags fyri t\u00e6r allar. Nakrir fundir vera hildnir um a\u0301ri\u00f0, har hesi vera umr\u00f8dd, og samskipari og skrivari hja\u0301 bo\u0301lkinum er Janus Haraldsen, l\u00f8gfr\u00f8\u00f0ingur hja\u0301 Kommunufelagnum."}, {"text_idx": "#000006", "text": "Fundurin var\u00f0 hildin i\u0301 by\u0301ra\u0301\u00f0ssalinum i\u0301 Saltangara\u0301, og borgarstjo\u0301rin i\u0301 Runavi\u0301kar kommunu greiddi eftir umb\u00f8n gestunum fra\u0301 Runavi\u0301kar havn/kommunu, og eftir ta\u00f0 fingu gestirnir ein bita a\u0301 Hotel Runavi\u0301k."}]